ΓΡΑΠΤΗ ΕΡΩΤΗΣΗ E-0033/03

υποβολή: Olivier Dupuis (NI) προς την Επιτροπή

(21 Ιανουαρίου 2003)

Θέμα: Παράνομες εκτελέσεις στο Γκρόζνυ

Το ρωσικό δημοσιογραφικό πρακτορείο Prima news ανακοίνωσε ότι στις 29 Δεκεμβρίου ανακαλύφθηκαν κοντά σε τέρμα λεωφορείων στη συνοικία Oktyabr, στο Γκρόζνυ, τα σώματα τριών φοιτητών του Ινστιτούτου Πετρελαίου. Τα σώματα έφεραν σημάδια βίαιου θανάτου: είχαν κοπεί οι λαιμοί και των τριών καιπήρχαν ενδείξεις ότι πυροβολήθηκαν στο κεφάλι από μικρή απόσταση.

Και οι τρεις δεκαοκτάχρονοι φοιτητές — Khyzyr Dotuyev, Bogdan Bikayev και Ramzan Dzhabrailov — κατάγονταν από το χωριό Makhkety στην περιοχή Vedeno και είχαν νοικιάσει όλοι μαζί ένα διαμέρισμα στο Γκρόζνυ ώστε να μην ταξιδεύουν κάθε μέρα από το Makhkety στο Ινστιτούτο. Κατά τα λεγόμενα γειτόνων, οι νεαροί συνελήφθησαν και μεταφέρθηκαν σε τεθωρακισμένα οχήματα από ρωσικά στρατεύματα. Καθηγητές του Ινστιτούτου Πετρελαίου απηύθυναν επιστολές σε όλες τις αρχές, συμπεριλαμβανομένης προσωπικής έκκλησης στο φιλορώσο αρχηγό της τσετσενικής κυβέρνησης, Akhmad Kadyrov, ωστόσο καμία ενέργεια δεν αναλήφθηκε για την ανεύρεση των αγνοούμενων ανδρών.

Έχει ενημερωθεί η Επιτροπή για την ανακάλυψη των σωμάτων των Khyzyr Dotuyev, Bogdan Bikayev και Ramzan Dzhabrailov στο Γκρόζνυ· Αντέδρασε η Επιτροπή σε αυτή την πολλοστή περίπτωση παράνομων εκτελέσεων στην Τσετσενία· Εξακολουθεί να πιστεύει η Επιτροπή ότι όλες αυτές οι συνεχείς παράνομες εκτελέσεις στην Τσετσενία (που παραμένει τμήμα της Ρωσικής Ομοσπονδίας) συμβιβάζονται με την εξαιρετικά εποικοδομητική πολιτική της έναντι της Ρωσικής Ομοσπονδίας·

Απάντηση του κ. Patten εξ ονόματος της Επιτροπής

(3 Φεβρουαρίου 2003)

Η Επιτροπή εκφράζει την βαθιά ανησυχία της για την κατάσταση στην Τσετσενία και καταδικάζει κατηγορηματικά κάθε μορφή παραβίασης των δικαιωμάτων του ανθρώπου. Τίποτα δεν δικαιολογεί τέτοιου είδους παραβιάσεις.

Η Επιτροπή γνωρίζει τα δημοσιεύματα του τύπου που αφορούν τον τραγικό θάνατο των τριών φοιτητών. Η Επιτροπή κάλεσε τις αρμόδιες ρωσικές αρχές να εξετάσουν επισταμένα όλα τα δημοσιεύματα για τις παραβιάσεις των δικαιωμάτων του ανθρώπου. Σχετικά με αυτό, η Επιτροπή προτίθεται να συμμετάσχει σε συζητήσεις και πρωτοβουλίες για την Τσετσενία με διεθνείς οργανισμούς όπως το Συμβούλιο της Ευρώπης, το οποίοποστηρίζει ενεργά την εργασία του εκπροσώπου του Προέδρου για τα δικαιώματα του ανθρώπου στην Τσετσενία, κ. Sultygov. Η Επιτροπή εκφράζει, ωστόσο, τη βαθιά λύπη της για την παύση των εργασιών της Ομάδας συνδρομής στην Τσετσενία του Οργανισμού για την Ασφάλεια και τη Συνεργασία στην Ευρώπη (ΟΑΣΕ), που διαδραμάτισε αξιόλογο ρόλο για την προώθηση του σεβασμού των δικαιωμάτων του ανθρώπου. Επί του παρόντος διεξάγονται συζητήσεις με σκοπό την εξεύρεση λύσης έτσι ώστε η ομάδα συνδρομής να μπορέσει να παραμείνει στην Τσετσενία με μια σημαντική αποστολή. Το Συμβούλιο, το οποίο εξετάζει διαρκώς την κατάσταση, πρότεινε τη διεξαγωγή διαλόγου με τη Ρωσία για τα δικαιώματα του ανθρώπου.

Η Επιτροπήποστηρίζει τη θέση της Ένωσης στο σύνολό της, σύμφωνα με την οποία η ανάπτυξη μιας ευρείας εταιρικής σχέσης με τη Ρωσία αποτελεί ζωτικό στόχο, ωστόσο η εφαρμογή κοινών αξιών, ιδίως στους τομείς της δημοκρατίας και των δικαιωμάτων του ανθρώπου, πρέπει να αποτελέσει βασικό στοιχείο της εν λόγω εταιρικής σχέσης. Η σύρραξη στοίχισε τη ζωή χιλιάδων ανθρώπων και προκάλεσε απερίγραπτη δυστυχία στο βόρειο Καύκασο. Η Επιτροπή έθιξε το θέμα αυτό στο πλαίσιο του διμερούς πολιτικού διαλόγου της Ένωσης με τη Ρωσική Ομοσπονδία στηνπουργική σύνοδο μεταξύ Ένωσης-Ρωσίας στις 24 Ιανουαρίου 2003 στην Αθήνα.